পানানমল পাঞ্জাবী
পানানমল হোচাঁদ পাঞ্জাবী (উচ্চারণ; জন্ম: ২০ সেপ্টেম্বর, ১৯২১ - মৃত্যু: ৪ অক্টোবর, ২০১১) তৎকালীন ব্রিটিশ ভারতের সিন্ধু প্রদেশের করাচীতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে গুজরাত দলের প্রতিনিধিত্ব করেন পানানমল পাঞ্জাবী। দলে তিনি মূলতঃ ডানহাতি ব্যাটসম্যান হিসেবে খেলতেন।